**ΑΝΑΚΟΙΝΩΣΗ ΠΡΟΣ ΦΟΙΤΗΤΕΣ**

**TOY Τ.Ε.Ι. ΚΡΗΤΗΣ**

Καλούνται οι φοιτητές που επιθυμούν να συμμετέχουν δια ζώσης ή εξ’ αποστάσεως στα μαθήματα της **«Μονάδα Καινοτομίας και Επιχειρηματικότητας (ΜΟ.Κ.Ε) Τ.Ε.Ι Κρήτης»**, να εκδηλώσουν το ενδιαφέρον τους με αποστολή e-mail στην διεύθυνση:mke@dasta.teicrete.gr μέχρι 15/10/2012.Επίσης να το κοινοποιήσουν και στην γραμματεία του τμήματος τους.

Τα μαθήματα συγκεκριμένα είναι: 1) **«Εισαγωγή στην Καινοτομία και Επιχειρηματικότητα»** 2) **«Ανάπτυξη Επιχειρηματικών Σχεδίων Καινοτομικών Εφαρμογών»**, είναι Διατμηματικά και εντάσσονται στα προγράμματα σπουδών της Ανώτατης Εκπαίδευσης, σύμφωνα με το θεσμικό και κανονιστικό πλαίσιο (ως υποχρεωτικά, κατ’ επιλογήν ή προαιρετικά). Το αναλυτικό πρόγραμμα των μαθημάτων περιλαμβάνει τέσσερις (4) διδακτικές ώρες Θεωρία την εβδομάδα (6 Διδακτικές Μονάδες) και απευθύνονται στους φοιτητές όλων των Τμημάτων του ΤΕΙ Κρήτης, που φοιτούν τυπικά στο ΣΤ’ και Ζ’ Εξάμηνο του κάθε Τμήματος.

Απαραίτητη προϋπόθεση για να παρακολουθήσουν οι φοιτητές το μάθημα **«Ανάπτυξη Επιχειρηματικών Σχεδίων Καινοτομικών Εφαρμογών»** είναι η επιτυχής παρακολούθηση του μαθήματος **«Εισαγωγή στην Καινοτομία και Επιχειρηματικότητα»**.

Σας υπενθυμίζουμε ότι στους φοιτητές που θα παρακολουθήσουν και τα δύο μαθήματα θα χορηγείται ειδικό πιστοποιητικό επιτυχούς παρακολούθησης.

Ηράκλειο 04/10/2012

Επιστημονικός Υπεύθυνος της ΜΟ.Κ.Ε του ΤΕΙ Κρήτης

Αναστασάκης Ανδρέας